Okresná prokuratúra Košice I 
Mojmírova 5, 041 47 Košice 1

Sp. zn. : 1 Pv 79/13/8802	Košice I, 14.5.2013
EEČ : 2-63-102-2013

U Z N E S E N I E

Trestná vec:	obvinený XXXXX 
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach na Poštovej č. 1 v Poštovej záložni v presne nezistenom čase v dňoch od 12.12.2012 do 07.01.2013, založil veci, ktoré mu ako zamestnancovi boli zverené  Dopravným podnikom mesta XXXXX, akciová spoločnosť, XXXXX na výkon zamestnania, a to 1 ks merač zmenných odporov, 1 ks diaľkomer Laser Distancemeter D3aBT, 1 ks vyhľadávač káblov Fulke 2042 a 1 ks prístroj Unimer 09 profi 0485 s príslušenstvom, čím si prisvojil cudziu vec, ktorá mu bola zverená a spôsobil tak spoločnosti Dopravný podnik mesta XXXXX, akciová spoločnosť, so sídlom Bardejovská 6, XXXXX škodu vo výške 1.605,50 Eur

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa Odboru kriminálnej polície Okresného riaditeľstva Policajného zboru v Košiciach, ČVS:ORP-228/7-OEK-KE-2013 z 31.01.2013 bolo podľa § 199 ods. 1 Trestného poriadku začaté trestné stíhanie a uznesením zo dňa 25.02.2013 bolo podľa § 206 ods. 1 Trestného poriadku vznesené obvinenie XXXXX, narodenému XXXXX v Slivníku, okres Trebišov, trvale bytom XXXXX č. 126, okres Trebišov za prečin sprenevery podľa § 213 ods. 1 Trestného zákona pre skutok, ako je uvedený vo výroku tohto uznesenia.

	V priebehu vykonaného vyšetrovania boli vykonané procesné úkony v záujme náležitého zistenia skutkového stavu veci, pričom bolo zistené, že obvinený XXXXX zomrel dňa XXXXX, čo bolo preukázané úmrtným listom vydaným Matričným úradom Obce XXXXX zv. 3, roč. 2013, str. 50, por. č. 1, ktorý bol zabezpečený do vyšetrovacieho spisu. 

Podľa § 9 ods. 1 písm. d) Trestného poriadku, trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Podľa § 215 ods. 1 písm. d) Trestného poriadku, prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

S poukazom na skutočnosť, že obvinený podľa zabezpečeného úmrtného listu zomrel dňa XXXXX bolo potrebné rozhodnúť tak, ako je to uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Erika Konkolyová
prokurátorka